Държавен вестник, бр. 95, 2002 г., стр. 77

Б Р О Й  95
Д Ъ Р Ж А В Е Н   В Е С Т Н И К
С Т Р .  77
МИНИСТЕРСТВО НА ТРУДА
И СОЦИАЛНАТА ПОЛИТИКА
МИНИСТЕРСТВО
НА ЗДРАВЕОПАЗВАНЕТО
НАРЕДБА № 3
от 18 септември 2002 г.
за минималните изисквания за осигуряване на
здравословни и безопасни условия на труд при
работа с видеодисплеи
Чл. 1. С тази наредба се определят минимал-
ните изисквания за осигуряване на здравослов-
ни и безопасни условия на труд при работа с
видеодисплеи.
Чл. 2. Наредбата не се отнася за работа със:
1. видеодисплеи в шофьорски кабини и
контролни кабини на транспортни средства и
машини;
2. компютърни системи, разположени на
борда на транспортни средства;
3. компютърни системи, предназначени за
ползване от населението;
4. преносими компютърни системи, които се
използват краткотрайно на работното място;
5. калкулатори, касови апарати и техноло-
гично оборудване, което има контролен екран
за изобразяване на малко количество данни и
е предназначен за пряко използване на обо-
рудването;
6. екрани на пишещи машини.
Чл. 3. (1) Работодателят възлага на специ-
алисти по трудова медицина извършването на
оценка на работните места за работа с видео-
дисплеи с цел установяване на всички възмож-
ни ситуации и действия, които могат да причи-
нят увреждания, особено на зрението и опор-
но-двигателния апарат, възникване на психи-
чен стрес и др.
(2) Съобразно резултатите от оценката по ал. 1
работодателят предприема необходимите мер-
ки за отстраняване на установените опасности и
възможностите за комбинираното им действие.
Чл. 4. Работните места за работа с видеодис-
плеи следва да отговарят на изискванията, по-
сочени в приложението.
Чл. 5. Работодателят осигурява на лицата,
работещи с видеодисплеи, обучение и инфор-
мация относно изискванията към конкретното
оборудване, работната среда, използваните
програмни продукти и възможните рискове за
увреждане на зрението, на опорно-двигателния
апарат, за възникване на психичен стрес и др.,
както и с изискванията към тяхното поведение
с оглед запазване на здравето им при:
1. постъпване на работа;
2. съществени изменения на организацията
на работното място;
3. въвеждане на ново оборудване.
Чл. 6. Работодателят предоставя на лицата,
работещи с видеодисплеи, информация за пред-
приетите мерки за осигуряване на безопасни и
здравословни условия на труд.
Чл. 7. Работодателят организира трудовата
дейност на лицата, работещи с видеодисплеи, по
начин, позволяващ периодични прекъсвания на
работата с видеодисплеи, които се използват за:
1. почивки, като техният брой, продължи-
телност и ред на ползване са определени в съот-
ветствие с изискванията на Наредба № 15 от
1999 г. за условията, реда и изискванията за
разработване и въвеждане на физиологични
режими на труд и почивка по време на работа
(ДВ, бр. 54 от 1999 г.);
2. извършване на други дейности с цел нама-
ляване на трудовото натоварване, дължащо се
на работата с видеодисплеи.
Чл. 8. (1) Работодателят предприема необ-
ходимите мерки за защита на зрението на лица-
та, работещи с видеодисплеи, като осигурява
изследване на зрителния анализатор от специ-
алист по очни болести:
1. преди започване на работа с видеодисплеи;
2. един път на три години за лицата, нена-
вършили 40 години, и ежегодно за лицата, на-
вършили 40 години;
3. при възникване на смущения на зрението,
за които има основания да се предполага, че се
дължат на работа с видеодисплеи.
(2) Работодателят снабдява за своя сметка
лицето, работещо с видеодисплеи, с предписа-
ни от специалиста по очни болести очила за
изпълнение на работата му при всяка корекция
на зрението, установена при изследванията по
ал. 1, ако очилата са различни от тези, използ-
вани в извънпрофесионалната дейност на съот-
ветното лице.
Допълнителна разпоредба
§ 1. По смисъла на тази наредба:
1. “Видеодисплей” (монитор) означава ек-
ран за текстово или графично изображение,
независимо от начина на представяне на ин-
формацията.
2. “Лице, работещо с видеодисплеи” е всеки
работник или служител, който работи ежеднев-
но с видеодисплей не по-малко от половината
от максимално установената с Кодекса на тру-
да продължителност на работното време.
Преходни и заключителни разпоредби
§ 2. Наредбата се издава на основание чл. 276,
ал. 1 от Кодекса на труда.
§ 3. Тази наредба отменя Наредба № 8 от
1996 г. за хигиенните изисквания към работни-
те места за работа с видеодисплеи ( ДВ, бр. 29
от 1996 г.).
§ 4. Указания по прилагането на наредбата
дават министъра на здравеопазването и минис-
търа на труда и социалната политика.
Министър на труда и социалната политика:
Л. Шулева
Министър на здравеопазването: Б. Финков